ČERVENÝ KLÁŠTOR. Turistický chodník v Prielome Dunajca v Pieninách, ktorý v piatok 15. decembra zatarasili popadané skaly, je už priechodný bez obmedzení.Prečítajte si tiež:Čítajte
"Popadané skaly, ktoré sa naň zosunuli zrejme vplyvom oteplenia, sa cez víkend podarilo odstrániť," informovala v pondelok koordinátorka vonkajšej komunikácie Štátnych lesov Tatranského národného parku Martina Petránová.
Keďže na mieste hrozí riziko pádu ďalších skál, štátne lesy žiadajú turistov o zvýšenú opatrnosť pri prechádzaní týmto úsekom.
Pracovníci Strediska terénnych služieb Štátnych lesov TANAPu po obhliadke terénu rozhodnú o ďalšom postupe.